Света Гора (планина)

Света Гора или Атон (, Атос; Άγιο Όρος) — планина на полуостровот Халкидик, Егејска Македонија.

 Опис 
Планината е сместена на истоимениот полуостров Света Гора, на кој се наоѓа православната монашка република со своите 20 манастири и мноштво скитови, создадена во X век.

Древното име Атон се споменува од разни антички автори — Аристотел, Херодот, Страбон и други. Според Есхил на Атон е запалена една од осумте клади кои го означиле крајот на Тројанската војна. На неа имало важно светилиште уште во претхристијанско време. Карпите се гнајсови, гранити и амфиболити.

Обрасната е со дабови, костени, јавори и други видови дрвја. Дел е од мрежата на заштитени подрачја Натура 2000 (1270003) и прогласена за орнитолошки важно место (037). Вклучена е во списокот на светско наследство на УНЕСКО (природно и културно) во 1988 г. (454).

До врвот се стасува по два пата. Едниот е манастирот Велика Лавра (160 м) - Керасија (600 м) - пештерна црква „Пресв. Богородица“ (1.540 м) - врвот (каде стои параклисот „Св. Преображение“) за околу 6 часа. Другиот пат оди манастирот „Св. Павле“ (130 м) - скит „Св. Ана“ (300 м) - пештерна црква „Пресв. Богородица“ (1.540 м) - врвот за 8 часа.

+ Врвови Име  Грчки  Висина (м)  Местоположба Света Гора, Атон  Άθως  2.030  во Ј дел на планината Андитонас,  Андитос  Αντίθωνας, Αντίθως  1.042  во централниот дел, СИ над Дионисијат Ставрос  Σταυρός  1.001  во Ј дел, С од главниот врв Циакмаки  Τσιακμάκι  1.540  во Ј дел, И од главниот врв Гаванудес  Γκαβανούδες  820  во централниот дел, И над Симонопетра Кацанара  Κατσανάρα  608    Кацарис  Κάτσαρης  703    Кедра  Κέδρα  801  во централниот дел, СИ над Симонопетра Криовуно  Κρυόβουνο  599    Мармарас  Μαρμαράς  629    Палиопиргос  Παλιόπυργος  820  во Ј дел, Ј од главниот врв Паривуни  Παριβούνι  700   Профитис Илијас  Προφήτης Ηλίας  895   Трија Синора  Τρία Σύνορα  758   Цамандара  Τσαμαντάρα  883  во централниот дел, СИ над Симонопетра Чука  Τσούκα  738   Цукниди  Τσουκνίδι  648    

 Наводи 

Категорија:Планини во Егејска Македонија
Категорија:Света Гора
Категорија:Халкидик